ແລກປ່ຽນກ່ຽວກັບສະພາບການກໍ່ສ້າງປະຊາຄົມ ອາຊຽນ, ພິເສດແມ່ນວິວັດການສ້າງປະຊາຄົມເສດຖະກິດ; ບັນດາຜົນງານທີ່ບັນລຸໄດ້ກໍ່ຄືສິ່ງທ້າທາຍ, ກາລະໂອກາດວາງອອກໃຫ້ ອາຊຽນ ພາຍຫລັງ 50 ປີແຫ່ງວັນສ້າງຕັ້ງ ແລະ ພັດທະນາ. ທ່ານຮອງນາຍົກລັດຖະມົນຕີ ເວືອງດີງເຫວ້ ຢືນຢັນວ່າ: ຫວຽດນາມ ຖື ອາຊຽນ ເປັນພື້ນຖານ ແລະ ແມ່ນໜຶ່ງໃນບັນດາບຸລິມະສິດແຖວໜ້າໃນນະໂຍບາຍພົວພັນຕ່າງປະເທດ, ມີຄວາມສະເໝີຕົ້ນສະເໝີປາຍໃນການຮ່ວມມືຢ່າງແໜ້ນແຟ້ນ ພ້ອມກັບບັນດາປະເທດຊຸກຍູ້ການເຊື່ອມໂຍງຢ່າງເລິກເຊິ່ງກ້ວາງຂວາງ, ຄວາມສາມັກຄີ, ເປັນເອກະພາບພາຍໃນກຸ່ມ, ສ້າງປະຊາຄົມ ອາຊຽນ ສຳເລັດຜົນບົນ 3 ເສົາຄ້ຳການເມືອງ, ເສດຖະກິດ ແລະ ວັດທະນະທຳ - ສັງຄົມ ແລະ ປັບປຸງບົດບາດເປັນໃຈກາງຂອງ ອາຊຽນ ຢູ່ພາກພື້ນ. ລັດຖະບານ ຫວຽດນາມ ໄດ້ ແລະ ພວມຜັນຂະຫຍາຍບັນດາມາດຕະການ ເພື່ອປະຕິບັດບັນດາເນື້ອໃນ, ກຳນົດທິດໃນວິໄສທັດ ອາຊຽນ 2025 ຢ່າງມີປະສິດທິຜົນ, ມຸ່ງໄປເຖິງ ອາຊຽນ ສ້າງຄວາມເຂັ້ມແຂງດ້ວຍຕົນເອງ ພັດທະນາຮອບດ້ານ, ຖືປະຊາຊົນເປັນໃຈກາງ.
(ແຫຼ່ງຄັດຈາກ VOV)